Title: 77/539/EHS - spätné svietidlá
Subject: Nariadenie vlády
Author: Kristófová
Last saved by: jost
Manager: HP
Company: MDPT

N o v é  z n e n i e
N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na svietidlá na osvetlenie zadnej tabuľky s evidenčným číslom motorových vozidiel a ich prípojných vozidiel
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov nariaďuje:
§ 1
Toto nariadenie vlády sa vzťahuje na motorové vozidlá určené na prevádzku v premávke na pozemných komunikáciách, s karosériou alebo bez nej, najmenej so štyrmi kolesami a s najväčšou konštrukčnou rýchlosťou prevyšujúcou 25 km.h^-1 a na ich prípojné vozidlá okrem koľajových vozidiel, poľnohospodárskych traktorov, lesných traktorov a pracovných strojov (ďalej len „vozidlo“), a upravuje podrobnosti o ich typovom schválení ES vzťahujúcom sa na svietidlá na osvetlenie zadnej tabuľky s evidenčným číslom vozidiel (ďalej len „svietidlá na osvetlenie zadnej tabuľky“).
§ 2
Svietidlá na osvetlenie zadnej tabuľky musia spĺňať konštrukčné a testovacie požiadavky (ďalej len „technické požiadavky“) ustanovené v prílohe II smernice Rady 76/760/EHS z 27. júla 1976 o aproximácii právnych predpisov členských štátov o osvetlení zadnej tabuľky s evidenčným číslom motorových vozidiel a ich prípojných vozidiel v platnom znení (ďalej len „smernica“).
§ 3 
(1) Žiadosť o udelenie typového schválenia ES komponentu^) pre typ svietidla na osvetlenie zadnej tabuľky predkladá výrobca.

^) § 8 ods. 10 a 17 zákona č. 725/2004 Z. z. o podmienkach prevádzky vozidiel v premávke na pozemných 
    komunikáciách a o zmene a doplnení niektorých zákonov.

(2) Prílohou k žiadosti podľa odseku 1 je informačný dokument, ktorý spĺňa požiadavky ustanovené v doplnku 1 prílohy I smernice.
(3) Výrobca predloží poverenej technickej službe overovania vozidiel dve vzorky zariadenia na osvetlenie a svetelnú signalizáciu vybavené svietidlom alebo svietidlami, ktoré majú byť schválené. 
(4) Zariadenia na osvetlenie a svetelnú signalizáciu predložené na typové schválenie ES komponentu musia byť označené spôsobom ustanoveným v bode 2 prílohy I smernice.
(5) Udelenie typového schválenia ES komponentu pre typ svietidla na osvetlenie zadnej tabuľky sa nesmie zamietnuť, ak sú splnené technické požiadavky podľa tohto nariadenia vlády. 
(6) Štátny dopravný úrad^) vydá osvedčenie o typovom schválení ES komponentu pre typ svietidla na osvetlenie zadnej tabuľky podľa vzoru ustanoveného v doplnku 2 prílohy I smernice. Každému schválenému typu svietidla na osvetlenie zadnej tabuľky štátny dopravný úrad pridelí číslo typového schválenia ES komponentu podľa osobitného predpisu;^) nemožno prideliť rovnaké číslo typového schválenia ES rôznym typom svietidiel na osvetlenie zadnej tabuľky.

^) § 99 písm. o) zákona č. 725/2004 Z. z.

^) § 3 ods. 6 nariadenia vlády Slovenskej republiky č. 135/2006 Z. z., ktorým sa ustanovujú podrobnosti o typovom schválení ES motorových vozidiel a ich prípojných vozidiel.

(7) Ak sa žiada o udelenie typového schválenia ES komponentu pre typ zariadenia na osvetlenie a svetelnú signalizáciu, ktoré obsahuje svietidlo na osvetlenie zadnej tabuľky a iné svietidlá, štátny dopravný úrad môže prideliť jediné číslo typového schválenia ES komponentu, ak svietidlo na osvetlenie zadnej tabuľky spĺňa požiadavky podľa tohto nariadenia vlády a každé z ostatných svietidiel tvoriacich časť zariadenia na osvetlenie a svetelnú signalizáciu spĺňa technické požiadavky ustanovené osobitnými predpismi, ktoré sa vzťahujú na tieto ostatné svietidlá.
(8) Každé svietidlo na osvetlenie zadnej tabuľky zhodné s typom schváleným podľa tohto nariadenia vlády sa označí značkou typového schválenia ES spôsobom ustanoveným v bode 4 prílohy I smernice, pričom základné schvaľovacie číslo je uvedené v osobitnom predpise.^3) Pre každý schválený typ svietidla na osvetlenie zadnej tabuľky štátny dopravný úrad pridelí značku typového schválenia ES komponentu podľa vzoru ustanoveného v doplnku 3 prílohy I smernice.
(9) Štátny dopravný úrad prijme potrebné opatrenia^) na zabránenie používania značiek typového schválenia ES komponentu, ktoré môžu vyvolať zámenu medzi svietidlami na osvetlenie zadnej tabuľky typovo schválenými podľa tohto nariadenia vlády a inými zariadeniami.

^) Napríklad § 13 a 106 zákona č. 725/2004 Z. z.

(10) Štátny dopravný úrad vykoná po udelení typového schválenia ES komponentu pre typ svietidla na osvetlenie zadnej tabuľky, ak je to potrebné v spolupráci s typovými schvaľovacími úradmi ostatných členských štátov Európskej únie (ďalej len „členský štát“), náhodné kontroly na overenie zhody vyrábaných modelov so schváleným typom. 
(11) Ak sa zmení typ svietidla na osvetlenie zadnej tabuľky schváleného podľa tohto nariadenia vlády, postupuje sa podľa osobitného predpisu.^) 

^) § 6 nariadenia vlády Slovenskej republiky č. 135/2006 Z. z.

(12) Opatrenia na zabezpečenie zhody výrobných modelov svietidiel na osvetlenie zadnej tabuľky so schváleným typom sa prijímajú podľa osobitného predpisu.^) 

^) § 13 nariadenia vlády Slovenskej republiky č. 135/2006 Z. z.

(13) Každé svietidlo na osvetlenie zadnej tabuľky musí spĺňať fotometrické podmienky ustanovené v bode 6.2 prílohy I smernice.
(14) Štátny dopravný úrad udelí typové schválenie ES komponentu pre svietidlá na osvetlenie zadnej tabuľky určené ako náhradné dielce, ak sú určené na montáž do už používaných vozidiel a spĺňajú technické požiadavky ustanovené medzinárodnou zmluvou, ktorou je Slovenská republika viazaná,^) v znení platnom v čase, keď bolo vozidlo prvýkrát evidované. Tieto svietidlá na osvetlenie zadnej tabuľky je povolené uvádzať na trh a do prevádzky v premávke na pozemných komunikáciách.

^) Dohoda o prijatí jednotných podmienok pre homologáciu (overovanie zhodnosti) a o vzájomnom uznávaní 
     homologácie výstroja a súčastí motorových vozidiel (vyhláška č. 176/1960 Zb.).
    Oznámenie Ministerstva zahraničných  vecí Slovenskej republiky  č. 245/1996 Z. z. o uskutočnení notifikácie 
    sukcesie Slovenskej republiky do Dohody  o  prijatí jednotných podmienok  pre homologáciu (overovanie  
    zhodnosti)  a  vzájomnom   uznávaní homologácie  výstroja a  súčastí motorových  vozidiel, uzavretej 20. 
    marca 1958 v Ženeve (EHK č. 4).

(15) Štátny dopravný úrad zasiela každý mesiac typovým schvaľovacím úradom ostatných členských štátov zoznam typových schválení ES komponentu pre typy svietidiel na osvetlenie zadnej tabuľky a typových schválení ES pre typ vozidla vzťahujúcich sa na svietidlá na osvetlenie zadnej tabuľky, ktoré počas príslušného mesiaca udelil, zamietol udeliť alebo odňal; zároveň uvedie dôvody odňatia typového schválenia ES. Štátny dopravný úrad bezodkladne po prijatí žiadosti typového schvaľovacieho úradu iného členského štátu zasiela kópiu osvedčenia o typovom schválení ES, prípadne aj kópiu informačnej zložky.
(16) Ak štátny dopravný úrad zistí, že svietidlá na osvetlenie zadnej tabuľky označené rovnakou značkou typového schválenia ES komponentu nezodpovedajú typu, ktorý schválil, prijme opatrenia na zabezpečenie zhody výrobných modelov svietidiel na osvetlenie zadnej tabuľky so schváleným typom^4) a oznámi typovým schvaľovacím úradom ostatných členských štátov prijaté opatrenia. Štátny dopravný úrad môže tieto opatrenia v prípade zásadnej nezhody so schváleným typom rozšíriť na odňatie typového schválenia ES komponentu pre typ svietidiel na osvetlenie zadnej tabuľky. Štátny dopravný úrad prijme rovnaké opatrenia, ak je o takejto nezhode informovaný typovým schvaľovacím úradom iného členského štátu.
(17) Udelenie typového schválenia ES vozidla^) pre typ vozidla vzťahujúceho sa na svietidlá na osvetlenie zadnej tabuľky sa nesmie zamietnuť, ak sú splnené technické požiadavky podľa tohto nariadenia vlády, svietidlá na osvetlenie zadnej tabuľky sú označené značkou typového schválenia ES komponentu a sú namontované podľa osobitného predpisu.^)

^) § 5 ods.11 a 20, § 6 ods. 7 a 10, § 7 ods. 9 a 13 zákona č. 725/2004 Z. z.

^) Nariadenie vlády Slovenskej republiky č. 144/2006 Z. z. o technických požiadavkách na montáž zariadení na osvetlenie a svetelnú signalizáciu motorových vozidiel a ich prípojných vozidiel.

(18) Štátny dopravný úrad vydá osvedčenie o typovom schválení ES vozidla pre typ vozidla vzťahujúcom sa na svietidlá na osvetlenie zadnej tabuľky podľa vzoru ustanoveného v doplnku 2 prílohy I smernice.
(19) Technické požiadavky podľa tohto nariadenia vlády sa rovnako vzťahujú na typové schválenie vozidla^) pre typ vozidla vzťahujúce sa na svietidlá na osvetlenie zadnej tabuľky a na typové schválenie komponentu^) pre typ svietidla na osvetlenie zadnej tabuľky.

^) § 5 ods. 5 a 20, § 6 ods. 5 a 10 a § 7 ods. 6 a 13 zákona č. 725/2004 Z. z.

^) § 8 ods. 5 a 17 zákona č. 725/2004 Z. z.

§ 4 
(1) Príslušný štátny orgán^) nesmie odmietnuť ani zakázať 

^) § 3 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 451/2004 Z. z.
§ 88 zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov.
§ 99 písm. o) zákona č. 725/2004 Z. z.

a)	uvedenie typu vozidla na trh, jeho evidenciu, uvedenie do prevádzky alebo používanie v premávke na pozemných komunikáciách z dôvodov vzťahujúcich sa na svietidlá na osvetlenie zadnej tabuľky, ak spĺňajú požiadavky podľa tohto nariadenia vlády, sú namontované podľa osobitného predpisu^9) a sú označené značkou typového schválenia ES komponentu,
b)	uvedenie typu svietidiel na osvetlenie zadnej tabuľky na trh alebo do prevádzky v premávke na pozemných komunikáciách, ak spĺňajú požiadavky podľa tohto nariadenia vlády a sú označené značkou typového schválenia ES komponentu.
(2) Nemožno uvádzať na trh svietidlá na osvetlenie zadnej tabuľky označené značkou typového schválenia ES komponentu, ktoré sa podstatne odlišujú od schváleného typu. Štátny dopravný úrad bezodkladne informuje typové schvaľovacie úrady ostatných členských štátov a Európsku komisiu o prijatých opatreniach a o ich dôvodoch.
§ 5
	Týmto nariadením vlády sa preberá právny akt Európskych spoločenstiev uvedený v prílohe.
§ 6
	Toto nariadenie vlády nadobúda účinnosť 31. mája 2006.